als_Latn dik_Latn sag_Latn
Zëdhënësi i Kremlinit, Dmitrij Peskov, nuk pranoi të komentonte në lidhje me raportin e sotëm të televizionit të pavarur rus Dozhd, që thotë se kreu i Rusisë, Vladimir Putin, ka ca ditë që nuk është në Moskë.
Putini, i cili nuk është parë në publik për më shumë se një javë, ka shtyrë javën e fundit takimin me udhëheqësit e Kazakistanit dhe Bjellorusisë.
Burimet e Dozhdit thanë se ai gjendet në rezidencën e tij në liqenin Valdai në Novgorod. Peskov ka refuzuar të komentojë këto pohime, transmeton Telegrafi.
Një zyrtar nga Qeveria e Kazakistanit, i cili kërkoi të mbetet anonim, i tha Reutersit se Putini mund të ketë shtyrë takimin për shkak se është i sëmurë. Por, Peskov insiston se 62-vjeçari Putin është në shëndet të mirë.
Zhdukja e Putinit nga publiku ka krijuar shumë teori: që nga sëmundja, se e dashura ia lindi një fëmijë e deri te vdekja e tij. Në anën tjetër, Kremlini demanton të gjitha këto pretendime. /Telegrafi/
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn als_Latn